تورکیه تشقی ایشلر وزیری مولود چاووش اوغلی مالیزیا باش وزیری انور ابراهیم، ملیزیا تشقی ایشلر وزیری زمبری عبدالقادر و اروپا بیرلیگی تشقی علاقه لر و خوفسیزلیک پولیتکاسی عالی نماینده سی جوزیپ بوریل بیلن تیلفون آرقه لی سوزلشوو اوتکزدی.
تورکیه جمهوریتی تشقی ایشلر وزیرلیگی تامانیدن بیریلگن بیاناتگه کوره چاووش اوغلی تورکیه ده یوزبیرگن ییرقیمیرلش حادثه لری بوییچه بیر قطار چیت ایللیک دولت ییتکچیلری بیلن تیلفون سوزلشووی اوتکزماقده.
چاووش اوغلی شونده ی بولیب انور ابراهیم، زمبری عبدالقادر و جوزیپ بوریل بیلن تیلفون آرقه لی سوزلشوو اوتکزدی.
بوریل بیلن بولیب اوتگن سوزلشووده تورکیه ده یوزبیرگن ییرقیمیرلش حادثه سیدن سلبی تاثیرلنگن منطقه لرده گی وضعیت و یاردملر تیلگه آلینگن.
6 فبروریده تورکیه نینگ قهرمانمره ش ولایتیده یوزبیرگن و 10 ولایت گه سلبی تاثیر قالدیرگن 7،7 و7،6 رشتر ییرقیمیرلش حادثه لریده مینگلب کیشی نینگ جان بیریشی گه سبب بولگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
